b'\n_START_ARTICLE_\nVanlig l\xc3\xa6rfly\n_START_SECTION_\nUtseende\n_START_PARAGRAPH_\nEt middelsstort (vingespenn 40\xe2\x80\x9345 mm), brunt nattfly. Kroppen og forvingene er mer eller mindre m\xc3\xb8rkt r\xc3\xb8dlig brune. Forvingen har alle tegningene man gjerne finner i nattflyvinger \xe2\x80\x93 to smale mellomlinjer, m\xc3\xb8rkkantede nyre- og ringmerker, en kort, m\xc3\xb8rk lengdestrek som kalles tappmerke og en smal, hvit b\xc3\xb8lgelinje langs ytterkanten, men disse er ofte utydelige og vanskelige \xc3\xa5 skille ut. B\xc3\xb8lgelinjen danner en hvit W midt p\xc3\xa5 og har svarte, innoverrettede pileflekker i den midtre delen. Bakvingen er lsyt gr\xc3\xa5brun, m\xc3\xb8rkere ved ytterkanten. Arten kan minne mye om busklundfly (Lacanobia thalassina), men denne har h\xc3\xa5rete \xc3\xb8yne, noe man ser lett med en god lupe.\n_START_SECTION_\nLevevis\n_START_PARAGRAPH_\nBrunt l\xc3\xa6rfly kan p\xc3\xa5treffes nesten hvor som helst p\xc3\xa5 landjorda. Larvene lever p\xc3\xa5 mange ulike l\xc3\xb8vtr\xc3\xa6r, busker og urter. De voksne sommerfuglene flyr i mai\xe2\x80\x93juli.\n_START_SECTION_\nUtbredelse\n_START_PARAGRAPH_\nDen er utbredt i Europa, bortsett fra lengst i s\xc3\xb8r, og videre \xc3\xb8stover til Sibir. I Norge er den vanlig over hele landet.'